text: Politiet offentliggør fotos af tricktyv 
  09 februar 2011 kl. 11.03
  Politiet har billeder af tyve i aktion i Aabenraa og anmoder offentligheden om hjælp for at finde ud af, hvem manden er.
  En tyv stjal i oktober sidste år en pung fra en ældre dame i Føtex i Aabenraa. Den 21. oktober blev et Visa-kort  fra pungen brugt til at hæve penge tre gange i pengeautomater i henholdsvis Kreditbanken og Sydbank i Aabenraa.
  
  Talte med accent
  Efterforskningen har indtil videre ikke kunnet kaste lys over mandens identitet.
  Billeder fra overvågnings-kameraer viser en midaldrende mand, muligvis udlænding. Ved trick-tyveriet af pungen blev der talt et sprog med accent. 
  Hvis nogen kender manden på billedet, kan man ringe til politiassistent Tonny Sandau, Lokalpolitiet i Aabenraa, på telefon 1-1-4.
  